《过胶鬲山往还即事》
明代·顾杲

寒风萧索动虚无，千尺乔松夹道呼。绕寺竹林藏梵语，孤村梅树下飞乌。

归途人慑斜阳后，绝岭云翻古庙隅。却笑肩舆行不得，越山还用蹇童扶。

作者简介：（?—1645）明常州府无锡人，字子方。顾宪成从子。为人豪迈，好使酒骂座。吴应箕等为“留都防乱公揭”，讨阮大铖，杲列名于首。大铖得志，将捕之兴大狱。南都失守，事解。杲散家财募士千人，取道江阴，乡人以为盗贼，集众御之，被杀。